Document ID: 32002R0244

32002R0244
L 039/11
JURNALUL OFÍCIAL AL UNIUNII EUROPENE
REGULAMENTUL (CE) NR. 244/2002 AL COMISIEI
din 8 februarie 2002
de completare a anexei la Regulamentul (CE) nr. 2301/97 privind introducerea unor denumiri în „Registrul de atestate de specificitate” prevăzut în Regulamentul (CEE) nr. 2082/92 privind atestatele de specificitate pentru produsele agricole și alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2082/92 al Consiliului din 14 iulie 1992 privind atestatele de specificitate pentru produsele agricole și alimentare (1), în special articolul 9 alineatul (1),
întrucât:
(1)
În temeiul articolului 7 din Regulamentul (CEE) nr. 2082/92, Finlanda a transmis Comisiei o cerere privind introducerea denumirii „Sahti” în registrul de atestate de specificitate.
(2)
Mențiunea „specialitate tradițională garantată” poate fi utilizată numai pentru denumirile incluse în registrul menționat.
(3)
În urma publicării denumirii din anexa la prezentul regulament în Jurnalul Oficial al Comunităților Europene (2), Comisia nu a primit nici o cerere de obiecție în temeiul articolului 8 din regulamentul menționat.
(4)
În consecință, denumirea din anexă trebuie să fie inclusă în registrul de atestate de specificitate și, în acest fel, să fie protejată ca specialitate tradițională garantată în Comunitate, în conformitate cu articolul 13 alineatul (2) din Regulamentul (CEE) nr. 2082/92.
(5)
Anexa la prezentul regulament completează anexa la Regulamentul (CE) nr. 2301/97 al Comisiei (3), modificat ultima dată de Regulamentul (CE) nr. 2430/2001 (4),
ADOPTĂ PREZENTUL REGULAMENT:
Articolul 1
Denumirea din anexa la prezentul regulament se adaugă anexei la Regulamentul (CE) nr. 2301/97 și se introduce în registrul de atestate de specificitate, în conformitate cu articolul 9 alineatul (1) din Regulamentul (CEE) nr. 2082/92.
Denumirea este protejată în conformitate cu articolul 13 alineatul (2) din regulamentul menționat.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 februarie 2002.

Labels: 3
18
17
6